जींद में सड़क हादसे में आठ लोगों की मौत, 10 अन्य घायल
जींद में भिवानी रोड पर शनिवार सुबह रोडवेज बस और सवारी गाड़ी में हुई टक्कर में एक महिला सहित आठ लोगों की मौत हुई जबकि 10 अन्य घायल हो गए। पुलिस ने बताया कि गंभीर रूप से घायल आठ लोगों को बेहतर इलाज के लिए पीजीआई भेजा गया है।
पुलिस ने बताया कि शवों को पोस्टमार्टम के बाद उनके परिजनों को सौंप दिया गया है। पुलिस ने बताया कि भिवानी डिपो की एक रोडवेज बस आज सुबह जींद से भिवानी जा रही थी। पुलिस के अनुसार रास्ते में बीबीपुर और ईगराह गांव के बीच रोडवेज की सामने से आ रही सवारी गाड़ी 'ट्रैक्स क्रूजर' से भीषण टक्कर हो गई। पुलिस ने बताया कि दुर्घटना में आठ लोगों की मौत हो गई।
पुलिस के मृतकों में सुखविन्दर (30), मनोज (25), उर्मिला (50), संजय (26), राहुल (21) रवि (25) तथा एक अन्य प्रौढ़ व्यक्ति के अलावा सवारी गाड़ी चालक हरदीप (37) की मौत हो गई। पुलिस ने बताया कि सवारी गाड़ी में सवार भकलाना गांव निवासी रेखा (25) उसका बेटा धैर्य (4), उसकी जेठानी बिमला (45), पेटवाड़ गांव निवासी अमित (24), बहबलपुर गांव निवासी हरिओम (23), उसकी बहन सपना (25) और एक अन्य व्यक्ति गंभीर रूप से घायल हो गए। पुलिस के अनुसार घटना के बाद बस चालक फरार हो गया।
पुलिस ने बताया कि इन लोगों को पीजीआई रोहतक रेफर किया गया है। घटना की सूचना पाकर डीएसपी रवि खुंडिया, डीएसपी रोहताश ढुल, जोगेंद्र सिंह, सीएम फ्लाइंग के डीएसपी रविंद्र कुमार मौके पर पहुंचे। सदर थाना प्रभारी संजय कुमार ने बताया कि पीड़ितों के परिजनों की शिकायत पर बस चालक के खिलाफ मामला दर्ज कर लिया गया है। इस हादसे पर मुख्यमंत्री मनोहर लाल खट्टर ने दुख जताया है।
51a1 मुख्यमंत्री ने अपने शोक संदेश में कहा, ‘‘जींद में भिवानी रोड पर हुए दर्दनाक सड़क हादसे में लोगों की आकस्मिक मृत्यु का समाचार अत्यंत दुखदाई है। ईश्वर दिवंगत आत्माओं को शांति व शोकाकुल परिजनों को दु:ख सहन करने की शक्ति दें।’’ उन्होंने कहा, ‘‘मैं घायलों के शीघ्रातिशीघ्र स्वस्थ होने की कामना करता हूं। मैं प्रदेशवासियों से आग्रह करता हूं कि वाहन चलाते समय सावधानियां बरतें।’’
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva hin_Deva hin_Deva hin_Deva